Inayat Hussain Bhatti (kwa Kiurdu: عِنایَت حُسَین بھٹّی 12 Januari 1928 - 31 Mei 1999) alikuwa mwimbaji, mwigizaji wa filamu, mtayarishaji, mkurugenzi, mwandishi wa maandishi, mwanaharakati wa kijamii, mwandishi wa safu, msomi wa dini na mtetezi wa ukuzaji wa lugha na fasihi ya Kipanjabi wa nchini Pakistan. Bhatti alizaliwa huko Gujrat mnamo tarehe 12 Januari 1928 katika familia ya Kipunjabi. Mnamo Desemba 1948, alihamia Lahore kusoma sheria na mwanzoni alikaa katika hosteli ya MAO College Lahore huko Lahore. Miezi michache baada ya kuwasili Lahore, alifanya onyesho lake la kwanza kwenye jukwaa katika Ukumbi wa YMCA, Lahore. Baada ya onyesho lake kwenye ukumbi wa YMCA, Bhatti alifuatana na Ijaz Gilani kwenda Redio Pakistan, Lahore, ambapo alikutana na kuwa mwanafunzi rasmi wa mwalimu Niaz Hussain Shami, mtunzi wakati huo ambae alikuwa akifanya kazi kwenye Radio Pakistan huko Lahore. Ilikuwa ni ushirika wake na mafunzo chini ya Mwalimu Niaz Hussain Shami, ambayo iliwezesha ushiriki wa Bhatti katika vipindi vya redio vya kawaida kama mwimbaji. Wakati mwingine alikuwa akikubali majukumu ya wahusika katika michezo inayotangazwa na kituo cha Lahore cha Redio Pakistan.